ആ കറ ഇനിയില്ല | Weekend | Special | Deshabhimani | Sunday Oct 15, 2017\nആ കറ ഇനിയില്ല\nപ്രൊഫ. എം കെ സാനുUpdated: Sunday Oct 15, 2017\nക്ഷേത്രങ്ങളിൽ അബ്രാഹ്മണരെയും പുരോഹിതരാക്കാനുള്ള വിപ്ലവകരമായ തീരുമാനം സംസ്ഥാന സർക്കാരിന്റെ പൊതുവായ പ്രവർത്തനങ്ങളുടെ ഭാഗമായാണ് ഞാൻ കാണുന്നത്. ഒരു സർക്കാരിന്റെ പ്രവർത്തനങ്ങളെ നാം വിലയിരുത്തുന്നത് അവശ ജനവിഭാഗങ്ങളിൽ അത് എത്രത്തോളം ശ്രദ്ധ ചെലുത്തുന്നു എന്നതിനെ ആശ്രയിച്ചാണ്. പിണറായി വിജയന്റെ നേതൃത്വത്തിലുള്ള എൽഡിഎഫ് സർക്കാർ പ്രവർത്തനം തുടങ്ങിയ കാലംമുതൽ, പരാധീനതകളുള്ളവരുടെ കാര്യത്തിൽ അവർക്ക് അനുകൂലമായ താൽപ്പര്യമാണ് കാണിച്ചുപോന്നിട്ടുള്ളത്. ഭിന്നശേഷിക്കാരുടെ നേർക്ക്, അംഗവൈകല്യമുള്ളവരുടെ നേർക്ക്, ഭിന്നലിംഗക്കാരുടെ നേർക്ക്, വൃദ്ധജനങ്ങളുടെ നേർക്ക്, എച്ച്‌ഐവി ബാധിച്ച കുട്ടികളുടെ നേർക്ക് ഇവരെയെല്ലാം ഔദാര്യത്തോടെ കണ്ടുകൊണ്ട് അവരുടെ ഉന്നമനത്തിന് ആവശ്യമായ പല പദ്ധതികളും പിണറായി സർക്കാർ നടപ്പാക്കിക്കൊണ്ടിരിക്കുന്നു. മറ്റൊരു തരത്തിൽ പറഞ്ഞാൽ സർക്കാരിന്റെ പ്രവർത്തനങ്ങളിൽ കാണുന്ന അടിസ്ഥാനവീക്ഷണം സമഭാവനയാണ്. എല്ലാ വിഭാഗങ്ങളെയും മനുഷ്യരാശിയിലെ അംഗങ്ങളായി കാണുകയും അവരിലെ അവശത അനുഭവിക്കുന്നവർക്ക് ഉയർന്നുവരാൻ സാഹചര്യങ്ങൾ ഒരുക്കിക്കൊടുക്കുകയും ചെയ്യുകയാണ് അതിന്റെ കാതൽ.\nപുരോഗമനപരമായ ഈ വീക്ഷണത്തിന്റെ ഭാഗമായിട്ടാണ് അബ്രാഹ്മണരും അവർണ ജനവിഭാഗങ്ങളിൽ പെട്ടവരുമായവരെ ദേവാലയങ്ങളിൽ പൂജാദികർമങ്ങൾ നയിക്കാൻ ചുമതലപ്പെടുത്തിയത്. കേരളത്തെ മാത്രമല്ല, ഇന്ത്യയെ മുഴുവൻ സഹസ്രാബ്ദങ്ങളായി അലട്ടിക്കൊണ്ടിരുന്ന ഒരു ശാപമാണ് ജാതിപരമായ ഉച്ചനീചത്വം. അതനുസരിച്ച്, താഴ്ന്നതെന്ന് കരുതപ്പെടുന്ന ജാതിയിൽ പെട്ടവർക്ക് ഉയരാൻ എല്ലാ സാധ്യതയും നിഷേധിക്കപ്പെട്ടിരുന്നു. സ്വാതാപ്തിുേശഷം അവരുടെ ജീവിതാവകാശങ്ങൾ പലതും അനുവദിക്കപ്പെടുന്നതിന് നിയമനിർമാണങ്ങൾ ഉണ്ടായിട്ടുണ്ട്. എങ്കിലും ജാതിമേധാവിത്വം കൊടികുത്തിവാണ ദേവാലയങ്ങളിൽ പുരോഹിതവൃത്തി അനുഷ്ഠിക്കാൻ അവകാശം നിഷേധിക്കപ്പെട്ടിരിക്കുകയായിരുന്നു. ആ അവകാശമാണ് ഇന്ത്യയിൽ ആദ്യമായി ഒരു സംസ്ഥാനത്ത് പിണറായി സർക്കാർ ഇപ്പോൾ അനുവദിച്ചിരിക്കുന്നത്.\nക്ഷേത്രങ്ങൾ എല്ലാവർക്കും ഈശ്വരാരാധന നടത്താനുള്ള പരിശുദ്ധമായ കേന്ദ്രങ്ങളായാണ് കണക്കാക്കപ്പെടുന്നത്. അവിടെ പൂജാദികർമങ്ങളിലൂടെ വിശ്വാസികൾ പുണ്യം േതടുന്നു. അതിനുപകരിക്കുന്നതാണ് ശാസ്ത്രാനുസരണമായി നിർവഹിക്കുന്ന അനുഷ്ഠാനങ്ങളെന്നും വിശ്വാസികൾ കരുതുന്നു. ഈ ശാസ്ത്രം അഭ്യസിച്ചവർക്കെല്ലാം ക്ഷേത്രങ്ങളിൽ പുരോഹിതരാകാൻ അവകാശമുണ്ട്. ആ അവകാശം അനുവദിച്ചുകൊടുക്കുന്നതിലൂടെ ജാതിമേധാവിത്വത്തിന് കനത്ത ആഘാതമേൽപ്പിക്കുകയാണ് സർക്കാർ ചെയ്തത്. സാഹസികമായ ഈ നടപടിയിൽ സർക്കാരിനെ അഭിനന്ദിക്കാൻ ഭാവിതലമുറകൾ മടിക്കുകയില്ല.\nതിരുവല്ല വളഞ്ഞവട്ടം മണപ്പുറം ശിവക്ഷേത്രത്തിലെ ശാന്തിക്കാരനായി ചുമതലയേറ്റ യദുകൃഷ്ണൻഭക്തർക്ക് പ്രസാദം നൽകുന്നു / ഫോട്ടോ: മനു വിശ്വനാഥ്\nകേരളത്തെ ഭ്രാന്താലയമെന്ന് വിശേഷിപ്പിച്ചത് സാക്ഷാൽ സ്വാമി വിവേകാനന്ദനാണ്. ജാതികൃതമായ ഉച്ചനീചത്വത്തിന്റെ വൈകൃതം നേരിൽ കണ്ടതുകൊണ്ടാണ് അദ്ദേഹം ആ വിശേഷണം നൽകിയത്. ഇന്ന് അവശവിഭാഗങ്ങൾക്ക് പൗരോഹിത്യവൃത്തി അനുഷ്ഠിക്കാൻ അവകാശം നൽകുമ്പോൾ സ്വാമി വിവേകാനന്ദൻ കണ്ട കറ കേരളത്തിൽനിന്ന് തുടച്ചുമാറ്റുകയാണ് ചെയ്തിരിക്കുന്നത്.\nരണ്ടാമതൊരു ചരിത്രവസ്തുതകൂടി ഇവിടെ ഓർമിച്ചുപോകുന്നു. കൃത്യം 100 വർഷങ്ങൾക്ക് മുമ്പാണ് ടി കെ മാധവന്റെ പത്രാധിപത്യത്തിൽ പ്രസിദ്ധീകരിച്ചുവന്ന ദേശാഭിമാനി പത്രത്തിലൂടെ ക്ഷേത്രപ്രവേശനം എല്ലാ ഹിന്ദുക്കൾക്കും അനുവദിക്കേണ്ടതാണ് എന്ന വാദം സി വി കുഞ്ഞുരാമൻ അവതരിപ്പിച്ചത്.\n1917 ഡിസംബറിലായിരുന്നു അത്. അന്ന് സമൂഹത്തിൽ വിഭ്രാന്തിയുളവാക്കിയ ഒരു വാദമായിരുന്നു അത്. എന്നാൽ, സി വി കുഞ്ഞുരാമൻ ഒരു ലേഖനം കൊണ്ട് മതിയാക്കിയില്ല. ശ്രീമൂലം അസംബ്ലിയിൽ നായർ സമുദായത്തിലെ അംഗങ്ങളും ഈഴവസമുദായ അംഗങ്ങളും ഈ വാദം ഉന്നയിക്കേണ്ടതാണെന്ന് അദ്ദേഹം ശക്തമായ ഉദ്‌ബോധനം നൽകി.\nഅതനുസരിച്ച് അതുന്നയിക്കാൻ നായർ സമുദായാംഗവുമുണ്ടായി. അക്കാലത്ത് അത് എത്രത്തോളം ഫലംചെയ്തു എന്നത് ചിന്താവിഷയമല്ല. അത്ര ഫലമുണ്ടാക്കുകയില്ല എന്നത് നമുക്ക് അറിയുകയും ചെയ്യാം. എന്നാൽ, ദേശാഭിമാനി മുഖപ്രസംഗം പ്രസിദ്ധീകരിക്കപ്പെട്ട് രണ്ട് പതിറ്റാണ്ടിനകം 1936ൽ തിരുവിതാംകൂറിൽ എല്ലാ ഹിന്ദുക്കൾക്കും ക്ഷേത്രപ്രവേശനം അനുവദിക്കപ്പെട്ടു. ഇന്ന്, ഇതാ പിണറായി സർക്കാർ അതിനെല്ലാം അപ്പുറം കടന്ന് അവർണ സമുദായാംഗങ്ങളെ ക്ഷേത്രങ്ങളിൽ പൂജാരിമാരായി നിയമിക്കുകയും ചെയ്തിരിക്കുന്നു. നൂറ്റാണ്ടുകളുടെ ദുരാചാരത്തിന് അറുതിവരുത്തുന്ന ഈ നടപടിയുടെപേരിൽ എല്ലാ മനുഷ്യസ്‌നേഹികളുടെയും അഭിനന്ദനം നിർലോഭമായി സർക്കാരിന് ലഭിക്കേണ്ടതാണ്.\nശ്രീനാരായണ ഗുരുവിന് ഏറ്റവുമധികം പ്രസക്തിയുണ്ടായിരിക്കുന്ന ഇക്കാലത്ത് ആ പുണ്യാത്മാവ് ഉപദേശിച്ച അദ്വൈതദർശനത്തിന്റെ ആവിഷ്‌കാരമായും ഈ നടപടിയെ കാണേണ്ടതാണ്. എന്നുവച്ചാൽ ഈ നടപടിക്ക് ദാർശനികമായ ഒരു മാനംകൂടി ഉണ്ടെന്നർഥം.\nമരുതിമലയിൽ തെളിയുന്നു വിദ്യയുടെ വെളിച്ചം\nമാറ്റം നല്ലതിന‌്: പ്രൊഫ. എം കെ സാനു\nഅഭിമന്യുവിന്റെ വാക്യം ഹൃദയഭിത്തികളിൽ ആലേഖനം ചെയ്യണം: എം കെ സാനു\nസി പി മമ്മു പുരസ‌്കാരം പ്രൊഫ. എം കെ സാനുവിന‌്


Sunday 28 January 2018 11:37 pm IST\nപെര്‍ത്ത്: അവസാന മത്സരത്തില് പന്ത്രണ്ട് റണ്‍സിന് ഓസീസിനെ തോല്‍പ്പിച്ച് ഇംഗ്ലണ്ട് അഞ്ചു മത്സരങ്ങളുടെ ഏകദിന പരമ്പര 4-1 ന് സ്വന്തമാക്കി. പേസര് ടോം കറന്റെ അഞ്ചു വിക്കറ്റ് നേട്ടമാണ് അഞ്ചാം മത്സരത്തില് ഇംഗ്ലണ്ടിന് വിജയമൊരുക്കിയത്.\n260 റണ്‍സിന്റെ വിജയലക്ഷ്യത്തിനായി ബാറ്റേന്തിയ ഓസ്‌ട്രേലിയ 48.2 ഓവറില് 247 റണ്‍സിന് പുറത്തായി. കറന് 35 റണ്‍സിന് അഞ്ച് ഓസീസ് വിക്കറ്റുകള് വീഴ്ത്തി. സ്‌റ്റോയ്‌നിസ് 87 റണ്‍സോടെ ടോപ്പ് സ്‌കോററായി.\nനേരത്തെ ബാറ്റിങ്ങിനയക്കപ്പെട്ട ഇംഗ്ലണ്ട് 48.2 ഓവറില് 259 റണ്‍സിന് ഓള് ഔട്ടായി. ജോ റൂട്ട് , റോയ് , ബെയര്‍സ്‌റ്റോ എന്നിവര് ബാറ്റിങ്ങില് തിളങ്ങി. റൂട്ട് 68 പന്തില് 62 റണ്‍സ് നേടി. ഓപ്പണര്‍മാരായ റോയ് 49 റണ്‍സും ബെയര്‍സ്‌റ്റോ 44 റണ്‍സും നേടി.ഓസീസിന്റെ പേസര് ആന്‍ഡ്രു ടൈ 46 റണ്‍സിന് അഞ്ചു വിക്കറ്റുകള് വീഴത്തി.


പ്രവാസികളുടെ മടങ്ങിവരവ്; സംസ്ഥാനം പൂർണസജ്ജമെന്ന് സർക്കാർ ഹൈക്കോടതിയിൽ | government statement to highcourt on arrival of nris\nപ്രവാസികളുടെ മടങ്ങിവരവ്; സംസ്ഥാനം പൂർണസജ്ജമെന്ന് സർക്കാർ ഹൈക്കോടതിയിൽ\nCochin, First Published 7, May 2020, 3:39 PM\nകൊവിഡിന്റെ പശ്ചാത്തലത്തിൽ പ്രവാസികളെ നാട്ടിലേക്ക് തിരികെയെത്തിക്കുന്നതുമായി ബന്ധപ്പെട്ട ഒരുക്കങ്ങൾക്കായി എല്ലാ ജില്ലകൾക്കും 13.45 കോടി രൂപ സർക്കാർ അനുവദിച്ചു. പ്രവാസികൾക്ക് പണം നൽകി ഉപയോഗിക്കാനായി ഹോട്ടലുകളിലും റിസോർട്ടുകളിലുമായി 9000 മുറികൾ സജ്ജമാക്കിയിട്ടുണ്ട്.\nകൊച്ചി: വിദേശത്തു കുടുങ്ങിപ്പോയ മലയാളികളെ തിരികെ നാട്ടിലെത്തിക്കുന്നതു സംബന്ധിച്ച് സംസ്ഥാനം പൂർണ സജ്ജമാണെന്ന് സർക്കാർ ഹൈക്കോടതിയിൽ അറിയിച്ചു. തിരികെയെത്തുന്നവരെ നിരീക്ഷണത്തിൽ പാർപ്പിക്കാൻ 1,15,500 മുറികൾ സജ്ജമാണെന്നും സർക്കാർ അറിയിച്ചു.\nകൊവിഡിന്റെ പശ്ചാത്തലത്തിൽ പ്രവാസികളെ നാട്ടിലേക്ക് തിരികെയെത്തിക്കുന്നതുമായി ബന്ധപ്പെട്ട ഒരുക്കങ്ങൾക്കായി എല്ലാ ജില്ലകൾക്കും 13.45 കോടി രൂപ സർക്കാർ അനുവദിച്ചു. പ്രവാസികൾക്ക് പണം നൽകി ഉപയോഗിക്കാനായി ഹോട്ടലുകളിലും റിസോർട്ടുകളിലുമായി 9000 മുറികൾ സജ്ജമാക്കിയിട്ടുണ്ട്. 4.52 ലക്ഷം പ്രവാസികളാണ് നോർക്കയിൽ രജിസ്റ്റർ ചെയ്തത്. നാട്ടിലേക്ക് മടങ്ങിവരാനാഗ്രഹിക്കുന്നവരിൽ 9572 ഗർഭിണികളും ഉണ്ടെന്നും സർക്കാർ കോടതിയെ അറിയിച്ചിട്ടുണ്ട്.\nവിദേശത്തു നിന്നുള്ളവരുടെ ആദ്യസംഘം ഇന്നാണ് കേരളത്തിലേക്ക് എത്തുന്നത്. അബുദാബി, ദുബായ് എന്നിവിടങ്ങളില് നിന്നുളള പ്രവാസികളാണ് ഇന്ന് രാത്രി നെടുമ്പാശ്ശേരി, കരിപ്പൂര് വിമാനത്താവളങ്ങളില് എത്തുക. ഡി.ഐ.ജി കാളിരാജ് മഹേഷ്കുമാറും രണ്ട് എസ്.പിമാരുമാണ് നെടുമ്പാശ്ശേരി വിമാനത്താവളത്തില് സുരക്ഷയ്ക്ക് നേതൃത്വം നല്‍കുന്നത്. കരിപ്പൂര് വിമാനത്താവളത്തില് ഡി.ഐ.ജി എസ്.സുരേന്ദ്രനും രണ്ട് എസ്.പിമാരും നേതൃത്വം നല്‍കുന്ന പോലീസ് സംഘം ഉണ്ടാകും.\nപ്രവാസികളുടെ മടങ്ങിവരവുമായി ബന്ധപ്പെട്ട് ആവശ്യമായ എല്ലാ സുരക്ഷാനടപടികളും കൊവിഡ് പ്രോട്ടോകോള് പാലിച്ച് പൊലീസ് ഏര്‍പ്പെടുത്തിയിട്ടുണ്ടെന്ന് ഡിജിപി ലോക്നാഥ് ബെഹ്റ അറിയിച്ചു. എല്ലാത്തരം സുരക്ഷാ പ്രോട്ടോക്കോളും പാലിച്ചുതന്നെയാണ് ഉദ്യോഗസ്ഥരെ വിമാനത്താവളങ്ങളില് നിയോഗിച്ചിരിക്കുന്നത്.വീടുകളില് നിരീക്ഷണത്തിനായി അയയ്ക്കുന്ന ഗര്‍ഭിണികളെയും കുട്ടികളെയും കൂട്ടിക്കൊണ്ടുപോകാന് ഒരു ബന്ധുവിന് മാത്രമേ വിമാനത്താവളത്തില് പ്രവേശനാനുമതി ഉണ്ടാകൂ. അവര് എല്ലാവിധ സുരക്ഷാ പ്രോട്ടോക്കോളും സാമൂഹിക അകലവും പാലിക്കേണ്ടതാണ്.\nRead Also: പ്രവാസികളുടെ മടക്കം: പണം ഈടാക്കി സ്വകാര്യ ക്വാറന്‍റൈൻ കേന്ദ്രം അനുവദിക്കുന്നതിൽ അനിശ്ചിതത്വം...\nLast Updated 7, May 2020, 4:07 PM


മൊട്ട മനോജ്: കാല്കു⡸ലേറ്റര് ഇങ്ങനെയും ഉപയോഗിക്കാം\nPosted by Manoj Kumar C at 12:25 PM\nഅത് കലക്കി മനോജേട്ടാ.... ..\nഎന്റെ പോസ്റ്റു കൊണ്ട് കാര്യമുണ്ടായല്ലോ ........\nഇനിയും ഇങ്ങനെ പൊടിപിടിച്ചു കിടക്കുന്ന വല്ലതും ഉണ്ടെങ്കില് പോരട്ടെ ...........\nഹ ഹ ..ഇത് കലക്കി.\nഇതില് രണ്ടാമത് പറഞ്ഞത് വേറൊരു രീതിയില് കേട്ടിട്ടുണ്ട്.\n.ഇനി വേറൊരു ചോദ്യം.\nമൂന്നു ബട്ടണുകള് മാത്രം ഞെക്കി ,കാല്‍ക്കുലേട്ടറില് 100 എന്ന അക്കം ഉണ്ടാക്കാന് പറ്റുമോ?(പൂജ്യം എന്ന ബട്ടണില് തൊടരുത്.)\n@വട്ടപോയില് : പിന്നെ പിന്നെ ഓരോകര്യവും വേറൊന്നിനോട് ബന്ധപെട്ടാണ് കിടക്കുന്നത്. നന്ദി\n@ അസീസ് : അതുതന്നെ.\nങേ അതെങ്ങനെ ?\nആദ്യത്തെ ആ കണക്ക് ഞാന് കണ്ടിട്ടുള്ളത്\nകറണ്ട് പോകും മുമ്പ് - 11110000\nകറണ്ട് വന്നപ്പോ - 10101010\nഎങ്ങിനെ വന്നെന്ന് മാത്രം ചോദിക്കരുത്.\n@Riyas : അതുതന്നെ ബായി, അത് എങ്ങനെ വന്നു എന്നാണ് മുകളില് പറഞ്ഞിരിക്കുന്നത്.\n10101010 ingine irunnathu kondu oru gunavumilla.Enthenkilum OUTCOME undavanamenkil 10101010 enna patternil Kidakkenam.\nRendamathethil LOOSE ennu utharam vanna sthithikku,onnu vyekthamaanu,Onnenkil 67 vayasulla yuvavu nalla pokkavum vannavumulla koottathilalla, allenkil 16 vayasulla penkutty nalla ottavum experience um ulla koottathilaanu......\nഒരു ഓപ്ഷന് ഞാന് താഴെ കൊടുക്കുന്നു. ശരിയാണോ എന്ന് പറയുമല്ലോ.\nമൂന്നു ബട്ടണുകളില് മാത്രമേ തൊടുന്നുള്ളു. (1, -, =)\nമനോജേ, ആദ്യത്തെ സംഭവം കേട്ടിട്ടുണ്ട്. രണ്ടാമത്തെ ഇഷ്ടപ്പെട്ടു കേട്ടോ.\n@രാജീവേ : ആ കാലൊന്നു തരൂ, പ്ലീസ്.. ഗുരു പറഞ്ഞാല് പിന്നെ അതില് അപ്പീല് ഇല്ല.\n@ വി ബി എന് : ഓ അപ്പൊ അത് അങ്ങിനെയനല്ലേ, പാവം എനിക്ക് മനസ്സിലായില്ല. എന്തായാലും ഇഷ്ടപെട്ടു എന്നറിഞ്ഞതില് സന്തോഷം.\n@Azees : സമീര് ഇട്ട ഉത്തരം കണ്ടോ ?\nSameer Thikkodi = 1/% = 100...\nഅപ്പൊ ഇങ്ങനെ ടാക്കീസില് പോയിട്ടുണ്ടല്ലേ ...ഗള്ളാ :) ഹി ഹി\nഈ ഒന്നും പൂജ്യവും വച്ചുള്ള കളി രസകരമായി !\n@രമേശ് ഭായ് : നന്ദി. കൂളിംഗ് ഗ്ലാസും വച്ച് ചിരിച്ചല്ലോ. :-)\n@വില്ലജ്മാന് : ഇങ്ങനെ ഓപ്പണ് ആയി ചോദിച്ചാല് എന്താ ചെയ്യാ !\n@ഷമീര് & പുഷ്പാ :താങ്ക്സ്.\nസമീറിന്റെ ഉത്തരം അല്ലെ കുറച്ചു കൂടി നല്ലത്.\n>>>സമീറിന്റെ ഉത്തരം അല്ലെ കുറച്ചു കൂടി നല്ലത്.<<<\nഅപ്പോള് പ്രെസ്സ് ചെയ്യുന്ന കീകളുടെ എണ്ണം നാല് ആകില്ലേ? (1, /, %, =)\nഇത് കൊള്ളാല്ലോ ...\n@Asese & VBN : അതെ സമീറിന്റെ ഉത്തരം കിടു.\n@വി ബി എന് : 1, / , % ഇത്രമാത്രം മതി = വേണ്ട. അപ്പൊ ശരിയാവും.\n@നാഷു : ഞാന് വഴി തെറ്റിച്ചു എന്ന് പറയരുത് :-) താങ്ക്സ്\nഈ മൊട്ടത്തലയില് ഇത്രേം കണക്കുകൂട്ടലുകളുണ്ടെന്നറിഞ്ഞതേയില്ല... :)\n@Swapnasakhi : എവിടെ ഇതൊക്കെ ചെറിയ ചെറിയതല്ലേ, വലിയ കണക്കുകള് കൂട്ടാന് ഇരിക്കുന്നതെ ഉള്ളൂ\nകള്ളാ... എല്ലാ ഹറാം പെറപ്പും കയ്യിലുണ്ടല്ലേ...? ചിലതൊക്കെ ഞമ്മളെ കയ്യിലുമുണ്ട്... പറഞ്ഞാല് എന്റെ ബ്ലോഗില് നിങ്ങളെല്ലാരുംകൂടെ A പോസ്റ്റര് ഒട്ടിക്കും.. ഹ... ഹ...\n@ഷബീര് : അയ്യേ ! ഞാന് വെറുതെ ഇങ്ങനെ "നാരങ്ങാവെള്ളം" ഒക്കെ കുടിച്ചു കഴിയട്ടെ.\nഏതായാലും വല്ലവരും സിനിമക്ക് പോയതിനു ഞാന് എന്നാ ചെയ്യാനാ. അങ്ങിനെയെങ്കിലും സിനിമ രക്ഷപെടുമെങ്കില് ...


Bengaluru drug case: Bineesh Kodiyeri's reponse after raid at home | 'അവർ ചെയ്യുന്നതെല്ലാം ചെയ്യട്ടെ' റെയ്ഡിൽ ബിനീഷിന്റെ പ്രതികരണം,മഹസർ ഒപ്പുവെക്കാത്തതിന് കാരണമെന്ത്? - Malayalam Oneindia\nUpdated: Thu, Nov 5, 2020, 16:04 [IST]\nബെംഗളൂരു: ബെംഗളൂരു മയക്കുമരുന്ന് കേസിൽ എൻഫോഴ്സ്മെന്റ് അറസ്റ്റ് ചെയ്ത് ദിവസങ്ങൾക്ക് ശേഷം ബിനീഷ് കോടിയേരിയുടെ പ്രതികരണം പുറത്ത്. 'അവർ ചെയ്യുന്നതെല്ലാം ചെയ്യട്ടേ എന്നായിരുന്നു വൈദ്യപരിശോധനയ്ക്ക് വേണ്ടി ആശുപത്രിയിലേക്ക് കൊണ്ടുപോകുന്നതിനിടെ ബിനീഷ് മാധ്യമങ്ങളോട് പ്രതികരിച്ചത്. തിരുവനന്തപുരത്തുള്ള വീട്ടിൽ എൻഫോഴ്സ്മെന്റ് സംഘം 26 മണിക്കൂറോളം പരിശോധന നടത്തിയതിന് പിന്നാലെയാണ് ബിനീഷിൽ നിന്നുള്ള പ്രതികരണം.\nബെംഗളൂരു മയക്കുമരുന്ന് കേസിന്റെ സാമ്പത്തിക ഇടപാടുകളുമായി ബന്ധപ്പെട്ട് അറസ്റ്റിലായ ബിനീഷിനെ മനപ്പൂർവ്വം കുടുക്കാനാണ് എൻഫോഴ്സ്മെന്റ് ഡയറക്ടറേറ്റ് ശ്രമിക്കുന്നതെന്ന് ഭാര്യ റിനീറ്റ മാധ്യമങ്ങളോട് പ്രതികരിച്ചിരുന്നു. വീട്ടിലെ റെയ്ഡിന്റെ പേരിൽ റിനീറ്റയെയും രണ്ടര വയസ്സ് പ്രായമുള്ള കുഞ്ഞിനെയും റിനീറ്റയുടെ അമ്മയെയും വീടിനുള്ളിൽ തടഞ്ഞുവെച്ചത് വലിയ വിവാദങ്ങൾക്കാണ് വഴിമരുന്നിട്ടത്. സംഭവത്തോടെ കേരള പോലീസും ബാലാവകാശ കമ്മീഷനും സംഭവ സ്ഥലത്തെത്തി വിവരങ്ങൾ ആരാഞ്ഞിരുന്നു.\nക്രെഡിറ്റ് വീട്ടിൽ ?\nബെംഗളു മയക്കുമരുന്ന് കേസിലെ പ്രതിയായ അനൂപ് മുഹമ്മദിന്റെ ക്രെഡിറ്റ് കാർഡ് ബിനീഷിന്റെ വീട്ടിൽ നിന്ന് പിടിച്ചെടുത്തുവെന്ന് തരത്തിലുള്ള വാർത്തകൾ റെയ്ഡിന് പിന്നാലെ പുറത്തുവന്നിരുന്നു. എന്നാൽ വീട്ടിൽ നിന്ന് കണ്ടെടുത്ത ക്രെഡിറ്റ് കാർഡ് എൻഫോഴ്സ്മെന്റ് ഉദ്യോഗസ്ഥർ വീട്ടിൽ കൊണ്ടുവന്നുവെച്ചതെന്നാണ് റിനീറ്റ പറയുന്നത്. താഴത്തെ നിലയിലെ മുറിയിലുള്ള ഡ്രോയിൽ നിന്നാണ് ക്രെഡിറ്റ് കാർഡ് കണ്ടെത്തിയിട്ടുള്ളതെന്നാണ് എൻഫോഴ്സ്മെന്റ് ഡയറക്ടറേറ്റ് പറയുന്നത്.\nഎൻഫോഴ്സ്മെന്റ് ഡയറക്ടറേറ്റിന്റെ പ്രസ്താവന വായിച്ചപ്പോഴാണ് ഇത്തരമൊരു കാർഡ് വീട്ടിൽ നിന്ന് കണ്ടെടുത്തെന്ന് മനസ്സിലായത്. ഇത്തരത്തിലൊരു കാർഡ് വീട്ടിലുണ്ടായിരുന്നില്ലെന്ന് ഉറപ്പുള്ളതുകൊണ്ടാണ് പ്രസ്താവനയിൽ ഒപ്പുവെക്കാൻ തയ്യാറാകാതിരുന്നതെന്നും റിനീറ്റ വ്യക്തമാക്കി. എന്നാൽ ഒപ്പുവെക്കാൻ തയ്യാറാവാതിരുന്നതോടെ എൻഫോഴ്സ്മെന്റ് ഉദ്യോഗസ്ഥർ ഭീഷണി മുഴക്കിയതായും ബിനീഷ് മടങ്ങിവരണം എന്നുണ്ടെങ്കിൽ ഒപ്പുവെക്കണമെന്ന് പറഞ്ഞതായും റിനീറ്റ പറയുന്നു.\nബെംഗളരു മയക്കുമരുന്ന് കേസിൽ നാർക്കോട്ടിക്സ് കൺട്രോൾ ബ്യൂറോ അറസ്റ്റ് ചെയ്ത അനൂപ് മുഹമ്മദ് ബിനീഷ് കൊടിയേരിയുടെ ബിനാമിയാണെന്ന ആരോപണമാണ് എൻഫോഴ്സ്മെന്റ് ഉന്നയിക്കുന്നത്. തുടർന്ന് ബിനീഷിന്റെ സാമ്പത്തിക ഇടപാടുകളെക്കുറിച്ചുള്ള വിവരങ്ങൾ ശേഖരിക്കുന്നതിന്റെ ഭാഗമായാണ് അന്വേഷണ സംഘം തിരുവനന്തപുരത്തെത്തി വീട് ഉൾപ്പെടെ ഏഴ് സ്ഥലങ്ങളി പരിശോധന നടത്തിയത്. ഒക്ടോബർ 29ന് അറസ്റ്റിലായ ബിനീഷ് ചോദ്യം ചെയ്യലിനോട് സഹകരിക്കുന്നില്ലെന്നും ഇഡി വ്യക്തമാക്കിയിരുന്നു. അറസ്റ്റിലായി ഏഴ് ദിവസത്തിന് ശേഷമാണ് ബിനീഷിന്റെ പ്രതികരണം പുറത്തുവരുന്നത്.\nbineesh kodiyeri drugs പികെ ഫിറോസ് പണം കുമരകം ആരോപണം karnataka bengaluru serial actress ബെംഗളൂരു kodiyeri\nBengaluru drug case: Bineesh Kodiyeri's reponse after raid at home


പൊരുത്തമുണ്ടെങ്കിലും വിവാഹമോചനം - Eizy News\nഒരു ഭാവത്തില് പാപഗ്രഹം ഉണ്ടെങ്കില് ആ ഭാവത്തിനു പറഞ്ഞിട്ടുള്ള അനുഭവങ്ങള് അനുകൂലമായി കിട്ടുകയില്ല. സ്‌ത്രീയുടേയും പുരുഷന്റേയും ഏഴാംഭാവത്തില് പാപഗ്രഹങ്ങള് നിന്നാല് രണ്ടു പേരുടേയും ദാമ്പത്യാനുഭവങ്ങള് അസുഖകരമായ അവസ്‌ഥയില് വന്നുപെടുന്നു. ജാതകാദേശത്തില് പറയുന്നതു നോക്കുക.\nസൗമ്യാഃ ശുഭാനിഖലു ഭാവ ഫലാനികുര്യ\nരന്യാനി ഹന്യു രവരേ വിപരീതമേവ (ന്/2)\nസാരം: ശുഭന്മാര് ശുഭഫലങ്ങളെ നല്‍കുകയും അശുഭഫലങ്ങളെ നശിപ്പിക്കുകയും ചെയ്യുന്നു. നേരെമറിച്ച് പാപന്മാര് അശുഭഫലങ്ങളെ അനുഭവിപ്പിക്കുകയും ശുഭഫലങ്ങളെ നശിപ്പിക്കുകയും ചെയ്യുന്നു. രണ്ടു ജാതകത്തിലെയും ഏഴിലെ പാപന്മാര് രണ്ടുപേരുടെയും ദാമ്പത്യ സുഖാനുഭവങ്ങളെ നശിപ്പിക്കുന്നുവെന്ന് ചുരുക്കം.\nഇപ്പോള് അനുവര്‍ത്തിച്ചുവരുന്ന പാപസാമ്യ ന്യായയുക്‌തിയനുസരിച്ച് രണ്ടു ജാതകങ്ങളിലും ഏഴാംഭാവത്തില് പാപന് നിന്നാല് പരസ്‌പരം ദോഷപരിഹാരമായി എന്നാണ്. മേലുദ്ധരിച്ച പ്രമാണമനുസരിച്ച് രണ്ടു ജാതകങ്ങളിലേയും ഏഴാം ഭാവത്തിലെ പാപസ്‌ഥിതികൊണ്ട് രണ്ടുപേരുടേയും ഏഴാംഭാവസംബന്ധമായ ശുഭഫലം നശിക്കുകയും അശുഭഫലം ഫലിക്കുകയും ചെയ്യുന്നു.\nഅതുകൊണ്ട് ഇത്തരം ഗ്രഹനിലയുള്ള ഭാര്യാഭര്‍ത്താക്കന്മാര് തമ്മിലടിച്ചു പിരിഞ്ഞില്ലെങ്കിലേ അത്ഭുതമുള്ളൂ. ഇമ്മാതിരിയുള്ള പാപസാമ്യനിരൂപണം കേരളീയ ജ്യോതിഷികളുടെ ഇടയിലേ പ്രചാരത്തിലുളളൂ. ഇതിനവര് പറയുന്ന സമാധാനം എന്താണെന്ന് നോക്കാം.\nഭാര്യയുടെ ഏഴില് പാപനുണ്ടെങ്കില് അവള് ക്രൂരയായിരിക്കും. അങ്ങനെയുള്ള ഭാര്യയെ നേരിടാന് ക്രൂരനായ ഭര്‍ത്താവുതന്നെ വേണം. അല്ലെങ്കില് ഭര്‍ത്താവിനെ ഭാര്യ അടിമപ്പെടുത്തിക്കളയും. അത് സംഭവിക്കാതിരിക്കാന് വേണ്ടിയാണ് ഏഴില് പാപനുള്ള പുരുഷനെ ചേര്‍ത്തുവയ്‌ക്കുന്നത്. പുരുഷാധിപത്യ സമൂഹത്തിന്റെ മേല്‍ക്കോയ്‌മ നിലനിര്‍ത്താന് വേണ്ടി പണ്ടേതോ ആഢ്യകുലജ്യോതിഷികള് കണ്ടുപിടിച്ച ഒരു കുതന്ത്രമാണ് ഇന്ന് പാപസാമ്യ നിയമമായി പൊരുത്ത പരിശോധനയില് അധീശത്വം പുലര്‍ത്തുന്നത്.\nവിയോജിപ്പും അതിനെത്തുടര്‍ന്നുളള വിട്ടുവീഴ്‌ചയില്ലായ്‌മയുമാണ് ദാമ്പത്യകലഹത്തിനും വേര്‍പിരിയലിനും കാരണമാകുന്നത്.\nവേര്‍പിരിയലിനു നിമിത്തമാകുന്ന ഗ്രഹങ്ങള് രവി സര്‍പ്പന്, കുജന്, മന്ദന് എന്നിവരാണ്. 12-ാം ഭാവാധിപനും ദമ്പതികളെ അകറ്റാന് പ്രേരിപ്പിക്കുന്ന ഗ്രഹമാണ്.\nഏഴാം ഭാവം, ഏഴാം ഭാവാധിപതി, ഏഴാം ഭാവത്തില് നില്‍ക്കുന്ന ഗ്രഹം, അവിടെ നോക്കുന്ന ഗ്രഹം, ശുക്രന് ഇവര് അംശിക്കുന്ന രാശികള്, രാശ്യാധിപന്മാര് എന്നിവരെക്കൊണ്ട് കളത്രചിന്ത ചെയ്യണം. ഏഴാംഭാവത്തിന് ബലഹാനി, പാപയോഗ, ശുഭദൃഷ്‌ടി ഇല്ലാതാവുക, പാപദൃഷ്‌ടി ഉണ്ടാവുക, ശുക്രന് നീചസ്‌ഥിതി, നീച അംശകസ്‌ഥിതി, മൗഢ്യസ്‌ഥിതി, 6, 8, 12 ലെ സ്‌ഥിതി എന്നിവ ദൗര്‍ബല്യങ്ങളായിക്കാണണം.\nദമ്പതികളില് ഒരാളുടെ ഏഴാംഭാവത്തിനും ഏഴാം ഭാവാധിപതിക്കുമെങ്കിലും ബലവും ശുഭത്വവും ഉണ്ടായിരിക്കണം. എന്നാല് വിട്ടുവീഴ്‌ച ചെയ്‌ത് ദാമ്പത്യബന്ധം നിലനിന്നുപോകും. അങ്ങനെ ദമ്പതികളും സന്താനങ്ങളും നല്ല ജീവിതം നയിക്കുകയും ചെയ്യും.\nനാലാം ഭാവമാണ് കുടുംബസൗഖ്യത്തെ പ്രതിനിധാനം ചെയ്യുന്നത്. രവി, കുജന്, സര്‍പ്പന്, മന്ദന്, പന്ത്രണ്ടാം ഭാവാധിപന് എന്നിവരില് ആരെങ്കിലും നാലില് നില്‍ക്കുകയും നാലാം ഭാവാധിപന് ഇവരുമായി ബന്ധപ്പെടുകയും ചെയ്യുമ്പോള് മറ്റുതരത്തില് ദോഷഘടകങ്ങള് പ്രത്യക്ഷമായി കണ്ടാല് വിരഹം ഉണ്ടാകുമെന്ന് കണ്ട് മുന്‍കരുതല് സ്വീകരിക്കണം. മുന്‍കരുതല് എന്ന് ഉദ്ദേശിക്കുന്നത് രാശിചക്രത്തില് മറ്റു ഗ്രഹസ്‌ഥിതികള്‍കൊണ്ട് പരിഹാരം ഉണ്ടോയെന്ന് ഉറപ്പുവരുത്തലാണ്.\nആറാംഭാവം കേസുവഴക്കുകളെ സൂചിപ്പിക്കുന്നതാണ്. ഏഴിന്റെ 12-ാം ഭാവമാണ് 6. അതുകൊണ്ട് ആറാംഭാവത്തെ കൂടുതല് ശ്രദ്ധിക്കണം. നാലാംഭാവാധിപന് ആറാംഭാവവുമായോ, ഭാവാധിപനുമായോ ബന്ധപ്പെടുന്നെങ്കില് പൊരുത്ത പരിശോധനയില് പരിഹാര ഗ്രഹസ്‌ഥിതി ഉണ്ടോയെന്ന് നോക്കണം. കൂടാതെ മേല്‍പറഞ്ഞ ഭാവങ്ങളുമായി കളത്രകാരനായ ശുക്രന് ദോഷകരമായ ബന്ധമുണ്ടെങ്കില് വിവാഹബന്ധത്തില് ശത്രുതവരാനുള്ള സാധ്യതയുണ്ടെന്ന് കാണണം.\nപൊരുത്തം നോക്കുന്ന അവസരത്തില് ഉത്തരവാദിത്വബോധമുള്ള ദൈവജ്‌ഞന് വിവാഹപ്രശ്‌നം കൂടെ നോക്കി ഉറപ്പുവരുത്തേണ്ടതാണ്. വിവാഹപ്രശ്‌നത്തില് സ്‌ത്രീയുടേയും പുരുഷന്റേയും നാളും പേരും സങ്കല്‌പിച്ച് ആരൂഢം എടുക്കണം. വിവാഹപ്രശ്‌നം വധു പ്രധാനമാണ്. പ്രശ്‌നാരൂഢംകൊണ്ട് വധുവിന്റെ ലക്ഷണങ്ങളേയും ഏഴാംഭാവംകൊണ്ട് വരന്റെ ലക്ഷണങ്ങളെയും ചിന്തിക്കണം.\nരണ്ടാംഭാവംകൊണ്ട് വരന്റെ ലക്ഷണങ്ങളെയും ചിന്തിക്കണം. രണ്ടാംഭാവംകൊണ്ട് വധുവിന്റെ കുടുംബജീവിതത്തേയും എട്ടാംഭാവംകൊണ്ട് വധുവിന്റെ കുടുംബജീവിതത്തേയും എട്ടാംഭാവംകൊണ്ട് ഭര്‍ത്താവിന്റെ കുടുംബത്തേയും ചിന്തിക്കണം. ശുക്രനും ഏഴാം ഭാവാധിപതിയും 3, 4, 10, 11 ഭാവങ്ങളില് നിന്നാല് വിവാഹശേഷം ദമ്പതികള്‍ക്ക് ഐശ്വര്യം വര്‍ദ്ധിക്കും. ഇവര് കേന്ദ്രങ്ങളിലും ത്രികോണങ്ങളിലും നിന്നാലും ഐശ്വര്യം വര്‍ദ്ധിക്കും.\nഅഞ്ചാംഭാവാധിപതിയോ, വ്യാഴനോ 3, 5, 10, 11 ഭാവങ്ങളില് നിന്നാല് സന്താനലബ്‌ധി ഉണ്ടാവുകയും ഐശ്വര്യാഭിവൃദ്ധിയുണ്ടാവുകയും ചെയ്യും.\nഉദയം, ആരൂഢങ്ങളില് നിന്നും 3, 6, 10, 11, 2,7എന്നീ ഭാവങ്ങളില് ചന്ദ്രന് ശുഭദൃഷ്‌ടിയോടെ നില്‍ക്കുന്നത് വളരെ അനുകൂലമായി കാണണം.\nജ്യോതിഷശാസ്‌ത്രത്തില് നൈപുണ്യവും സ്വഭാവശുദ്ധിയുമുള്ള ദൈവജ്‌ഞന് പ്രലോഭനങ്ങള്‍ക്ക് വഴങ്ങാതെ ജാതകങ്ങള് പരിശോധിച്ച് എടുക്കുന്ന തീരുമാനം ശരിയായിവരും. പൊരുത്ത പരിശോധനയില് അവശ്യം വേണ്ട സൂക്ഷ്‌മതകള് പുലര്‍ത്തിയാല് ദാമ്പത്യകലഹവും തുടര്‍ന്നുള്ള വേര്‍പിരിയലും ഒഴിവാക്കാന് ജ്യോതിഷികള്‍ക്ക് തീര്‍ച്ചയായും സാധിക്കുന്നതാണ്.


ഇത് ഫഹദിന്റെ ഒരു നല്ല പെർഫോമൻസല്ല - Boolokam\nഅൺപോപുലർ ഒപ്പീനിയൻ അലേർട്ട് –\nഫഹദിന്റെ അഭിനയത്തിന്റെ ഒരു പ്രത്യേകതയായി തോന്നിയിട്ടുള്ളത്, ഫഹദ് കഥാപാത്രങ്ങളുടെ പെരുമാറ്റമല്ല ആദ്യം ചിട്ടപ്പെടുത്തുന്നത്. കഥാപാത്രത്തിന്റെ മനസ്സ് മനസ്സിലാക്കുകയും അതിന്റെ സങ്കീർണ്ണതകളിലേക്ക് ഇറങ്ങി ചെല്ലുകയും അതിനോട് നീതി പുലർത്താനുമാണ് ചെയ്യാൻ ശ്രമിക്കുന്നതെന്ന് തോന്നിയിട്ടുണ്ട്. ആ ഏറ്റുവാങ്ങലിന്റെ അനേകം തുടർച്ചകളിൽ ഒന്നായാണ് അവിടെ പെരുമാറ്റ രീതികളും ചേഷ്ടകളുമൊക്കെ അതിലേക്ക് വന്നു ചേരുന്നതും പുറത്തേയ്ക്ക് കാണപ്പെടുകയും ചെയ്യുന്നത് എന്നാണ് എന്റെയൊരു നിരീക്ഷണം. ഫഹദിന്റെ മികച്ച കഥാപാത്രങ്ങളെല്ലാം ഈ വഴി വന്നവരാണ് എന്നാണ് എന്റെ തോന്നൽ. പൂർണ്ണമായും തെറ്റാവാൻ സാധ്യതയുള്ളൊരു അഭിപ്രായമാണിത്.\nഅതായത് പുറത്തു നിന്ന് അകത്തേയ്ക്കല്ല, ആദ്യമേ അകത്തു കേറി അവിടെ നിന്ന് പുറത്തേയ്ക്കാണ് ആ മെത്തേഡിന്റെ ഒഴുക്ക്. മോഹൻലാലിന്റെ മികച്ച കഥാപാത്രങ്ങളിലും ഇങ്ങനെയാണ് ചെയ്യുന്നതെന്ന് തോന്നിയിട്ടുണ്ട്. ഈ പരിപാടിയുടെ ഒരു പ്രത്യേകത എന്തെന്ന് വെച്ചാൽ നമുക്ക് ഒരേ മുഖവും ശരീരവും വെച്ച് ഒരു സാമ്യതയുമില്ലാത്ത രണ്ടുപേരെ അഭിനയിച്ചു ഫലിപ്പിക്കാനും രണ്ടു വ്യത്യസ്ത ഭാവങ്ങൾ അനുഭവിപ്പിക്കാനും പറ്റും. സ്വയം സറണ്ടർ ചെയ്തിട്ട്, (അതെത്രത്തോളം പറ്റും എന്നതനുസരിച്ചു) തന്നെ നിയന്ത്രിക്കാൻ ഒരു നൂല് മാത്രം ഇട്ടിട്ടു ബാക്കി കഥാപാത്രത്തിന് ഒഴിഞ്ഞു കൊടുക്കേണ്ട പരിപാടിയാണ്. അതുകൊണ്ടാണ് ഫഹദിന്റെ സിനിമകൾ ഇത്രയ്ക്ക് ഇന്റൻസും ആർക്കും സാധിക്കാത്തൊരു ഇൻവോൾവ്മെന്റ് ലെവലും നമുക്ക് തോന്നുന്നത്.\nഎന്നാൽ പുറത്തു നിന്ന് അകത്തേയ്ക്കുള്ള ടെക്നിക്കിന്റെ പരിമിതി എന്താണെന്നു വെച്ചാൽ നമുക്ക് ഒരു പരിധിക്കപ്പുറം നമ്മുടെ ശരീരത്തെ റീ ഇൻവെൻറ് ചെയ്യാനാവില്ല. ആവർത്തനം ഉറപ്പായും സംഭവിക്കും. ചെയ്യുന്ന കഥാപാത്രങ്ങൾ ഓവർലാപ് ചെയ്യും. കാരണം അത് കഥാപാത്രത്തിന്റെ ഉള്ളിനെ തൊടുന്നേയില്ല.ജോജിയിൽ ഫഹദ് പുറത്തു നിന്ന് ശരിയാക്കാൻ നോക്കിയതുപോലെയാണ് തോന്നിയത്. അത് കാരണം കുമ്പളങ്ങിയിലെ ഷമ്മിയും (അത് തന്നെ ഓവർ ആക്റ്റിങ്ങാണ് അവസാനം), ഞാൻ പ്രകാശനിലെ പ്രകാശനും, പിന്നെ പലപ്പോഴുമുള്ള ഓവർ ദി ടോപ് റിയാക്ഷനുകളും എല്ലാംകൂടി ഫഹദ് ഓടിയൻസിനു വേണ്ടി അഭിനയിക്കാൻ നോക്കുന്നത് പോലെ തോന്നി.\nമനപ്പൂർവ്വം മാറ്റി ചെയ്യാൻ നോക്കി, ചെയ്തത് തന്നെ വീണ്ടും ചെയ്തു വെച്ചതുപോലെ. ഈ മനപ്പൂർവ്വം മാറ്റി ചെയ്യാൻ നോക്കൽ ഫഹദിന്റെ സ്ഥിരം മെത്തേഡല്ല. അത് പുറത്തു നിന്ന് അകത്തേക്കുള്ള പോക്കാണ്. പുറമെ നിന്നുള്ള പെരുമാറ്റ – ചേഷ്ടകളുടെ ചിട്ടപ്പെടുത്തലാണ്.\nആ കഥാപാത്രത്തിന് ഒരു നിഷ്കളങ്കതാ ഭാവം ഫഹദ് അനാവശ്യമായി ചേർക്കുന്നപോലെ. അതൊന്നും ആ കഥാപാത്രത്തിന്റെ തനിമയുമായി ചേർന്ന് പോകുന്നുണ്ട് എന്ന് തോന്നുന്നില്ല. അതുകൊണ്ടു തന്നെ എന്നെ സംബന്ധിച്ച് ഇത് ഫഹദിന്റെ ഒരു നല്ല പെർഫോമൻസല്ല.\nഫഹദിന് ചില സ്ട്രോങ്ങ് ഏരിയാസ് ഓഫ് ആക്റ്റിങ്ങുണ്ട്. അതേപോലെ വീക് ഏരിയാസും. കോമഡിയാണ് പുള്ളിയുടെ ഏറ്റവും വലിയ വീക്‌നെസ്. അത് കോപ്രായമായാണ് തോന്നിയിട്ടുള്ളത്. ചെയ്‌ത് ഓവറാക്കും. അതേപോലെ ഡെഡ് പാൻ, അണ്ടർ ആക്റ്റിങ്, സൈക്കോളജിക്കൽ കോൺഫ്ലിക്റ്റുകൾ, ഡിലമ്മകൾ, സ്ട്രോങ്ങ് ഇമോഷൻസ് ഒക്കെ ചെയ്യാൻ ഫഹദിനെ കൊണ്ട് കളഞ്ഞു കൊടുത്താൽ മതി. ആയിരം തൊണ്ടി മുതൽ ചെയ്യും. അര ഞാൻ പ്രകാശനിൽ വീണുപോകും. ബുദ്ധിമുട്ടുള്ളതൊക്കെ ഈസിയായും വെറും സിംഗിൾ ലെയർ സാധനത്തിലൊക്കെ കാലിടിറയുകയും ചെയ്യുന്നൊരു പ്രത്യേക പരിപാടിയാണ്.\nPrevious article1500 ആടുകളുടെ ശവശരീരങ്ങൾ, ആരും കൊന്നതല്ല, ആത്മഹത്യ ചെയ്തതാണ് , അവിശ്വസനീയം അല്ലെ ?സത്യമാണ്\nNext articleപത്രോസിന്റെ ഭാര്യ വിളമ്പിയ കപ്പയുടെയും മീൻ കറിയുടെയും നന്ദി പോലും ഇഎംഎസ് കാണിച്ചില്ല


ജീവനെന്നതുപോലെ മരണവും ലാഭകരമാക്കാന്\nഇറ്റലിയില് വിനോദസഞ്ചാരത്തിനെത്തിയ ഒരു അമേരിക്കന് കുടുംബം. പകല് മുഴുവന് ഓരോരോ കാഴ്ചകള് കണ്ടതിനുശേഷം അവര് രാത്രിയില് കാറോടിക്കുകയായിരുന്നു. സിസിലിയായിരുന്നു അവരുടെ അടുത്ത ലക്ഷ്യസ്ഥാനം.\nരാത്രി പതിനൊന്നുമണി. കുടുംബനാഥന് റെഗ് ആയിരുന്നു അപ്പോള് സ്റ്റിയറിംഗിനുപിന്നില്. ഭാര്യ മാര്‍ഗരറ്റ് പാസഞ്ചര് സീറ്റില് നല്ല ഉറക്കത്തിലായിരുന്നു. അവരുടെ ഏഴുവയസുള്ള പുത്രന് നിക്കോളാസും നാലുവയസുള്ള പുത്രി എലനോറും ബാക്‌സീറ്റില് കിടന്നുറങ്ങുകയായിരുന്നു.\nപെട്ടെന്ന് ഒരു കാര് അവരുടെ കാറിനടുത്തെത്തി. ആ കാറില്‍നിന്ന് ഒരാള് അവരുടെനേരേ തോക്കുചൂണ്ടിക്കൊണ്ട് ഇറ്റാലിയന് ഭാഷയില് എന്തോ അലറുന്നുണ്ടായിരുന്നു.\nകാര് നിര്‍ത്തുന്നത് അബദ്ധമായിരിക്കുമെന്നു കരുതി റെഗ് ആക്‌സിലേറ്ററില് ആഞ്ഞുചവിട്ടി. കാര് അതിവേഗം മുന്നോട്ടുനീങ്ങുമ്പോള് പിന്‍സീറ്റിലെ ജനാലയുടെ ചില്ലുകള് തകര്‍ത്തുകൊണ്ട് ആദ്യത്തെ വെടിപൊട്ടി. നിമിഷങ്ങള്‍ക്കുള്ളില് അടുത്ത വെടി. അത് ഡ്രൈവര് സീറ്റിനരികെയുള്ള ജനാലയുടെ ചില്ലുകള് തകര്‍ത്തു. പക്ഷേ, അപ്പോഴും ആര്‍ക്കെങ്കിലും വെടിയേറ്റതായി റെഗ്ഗിനും മാര്‍ഗരറ്റിനും തോന്നിയില്ല. റെഗ് കാര് കത്തിച്ചുവിട്ടു. പിന്നീടു കുറെ അകലെ ഒരു അപകടരംഗത്തു പോലീസ് കാര് കണ്ടപ്പോഴാണ് അവര് കാര് നിര്‍ത്തിയത്.\nവെടിയൊച്ചകള്‍ക്കിടയിലും തന്റെ കുട്ടികള് രണ്ടുപേരും സുരക്ഷിതമായിട്ടുറങ്ങിയല്ലോയെന്ന ആശ്വാസത്തിലായിരുന്നു മാര്‍ഗരറ്റ്. എന്നാല്, കാര് നിര്‍ത്തി കുട്ടികളെ ഉറക്കമുണര്‍ത്താന് ശ്രമിച്ചപ്പോള് മാര്‍ഗരറ്റ് ഞെട്ടി. അനക്കമില്ലാതെ കിടക്കുകയായിരുന്നു നിക്കോളാസ്. നിക്കോളാസിന്റെ തലയ്ക്കു വെടിയേറ്റിരുന്നു.\nഎത്രയുംവേഗം ഒരു ആംബുലന്‍സില് നിക്കോളാസിനെ അവര് ആശുപത്രിയിലെത്തിച്ചു. വിദഗ്ധചികിത്സയ്ക്കായി അവിടെനിന്ന് അവര് അവനെ സിസിലിയിലേക്കു കൊണ്ടുപോയി.\nപക്ഷേ, ഡോക്ടര്‍മാര്‍ക്ക് ഒന്നുംതന്നെ ചെയ്യാന് സാധിച്ചില്ല. ഓപ്പറേറ്റു ചെയ്യാന് അസാധ്യമായ സ്ഥാനത്തായിരുന്നു വെടിയുണ്ട തറച്ചിരുന്നത്. പിറ്റേദിവസം റെഗ്ഗിനെയും മാര്‍ഗരറ്റിനെയും ഡോക്ടര്‍മാര് ഓഫീസിലേക്കു വിളിച്ചിട്ട് അവരോടു പറഞ്ഞു: ''നിക്കോളാസിന്റെ ബ്രെയിന് പണേ്ട മരിച്ചുകഴിഞ്ഞു. യന്ത്രസഹായത്തോടെയാണ് അവനിപ്പോള് ശ്വസിക്കുന്നത്.''\nനിക്കോളാസ് തങ്ങള്‍ക്ക് എന്നന്നേക്കുമായി നഷ്ടപ്പെട്ടുവെന്ന വാര്‍ത്ത കേട്ട് അവര് ഞെട്ടി. എങ്കിലും അടുത്തനിമിഷം അവരിലൊരാള് പറഞ്ഞു: ''നിക്കോളാസിന്റെ ശരീരാവയവങ്ങള് ദാനം ചെയ്യാന് ഞങ്ങള് ആഗ്രഹിക്കുന്നു.''\nതങ്ങളുടെ ഏക പുത്രനെ നഷ്ടപ്പെട്ട ദുഃഖതീവ്രമായ ആ നിമിഷത്തിലും അവര് വേദനിക്കുന്ന മറ്റു മനുഷ്യരെ ഓര്‍മിച്ചു. തന്മൂലം, മരിയയെന്ന ഒരു പത്തൊമ്പതുകാരി മരണത്തില്‍നിന്നു രക്ഷപ്പെട്ടു. കരള്‍സംബന്ധമായ രോഗംമൂലം മരണാസന്നയായിരുന്നു മരിയ. നിക്കോളാസിന്റെ കരളാണ് മരിയയ്ക്കു നവജീവന് നല്‍കിയത്.\nഅന്നാമരിയ എന്ന പതിന്നാലുകാരിയുടെ ജീവന് രക്ഷപ്പെട്ടതും നിക്കോളാസ്‌വഴി തന്നെ. നിക്കോളാസിന്റെ ഒരു വൃക്ക അന്നാമരിയയുടെ ജീവന് രക്ഷിച്ചു. പതിനൊന്നുവയസുള്ള ഒരു ബാലനാണ് നിക്കോളാസിന്റെ രണ്ടാമത്തെ വൃക്ക ലഭിച്ചത്. ദീര്‍ഘനാളായി ഡയാലിസിസിലായിരുന്നു ആ ബാലന്.\nനിക്കോളാസിന്റെ കണ്ണുകള് രണ്ടുപേര്‍ക്കു കാഴ്ചനല്‍കി. ആന്‍ഡ്രിയ എന്ന പതിനഞ്ചുകാരിയുടെ ജീവന് നിക്കോളാസിന്റെ ഹൃദയം ലഭിച്ചതുമൂലം രക്ഷപ്പെട്ടു. അവന്റെ പാന്‍ക്രിയാസ് ഗ്രന്ഥിപോലും ഒരാളുടെ ജീവന് രക്ഷിക്കാനിടയായി.\nനിക്കോളാസിന്റെ വിവിധ ശരീരഭാഗങ്ങള് മുറിച്ചുമാറ്റപ്പെടുന്നതു കാണുകയെന്നതു റെഗ്ഗിനെയും മാര്‍ഗരറ്റിനെയും സംബന്ധിച്ചിടത്തോളം അത്ര എളുപ്പമുള്ള കാര്യമായിരുന്നില്ല. എങ്കിലും വേദനിക്കുന്ന മറ്റു മനുഷ്യരെ അവര് ഓര്‍മിച്ചതുകൊണ്ട് അത്തരമൊരു ത്യാഗം ചെയ്യാന് അവര് തയാറായി.\nഅവരുടെ ത്യാഗത്തിനു വലിയ ഫലമുണ്ടായി. 1994 സെപ്റ്റംബറില് നടന്ന ഈ സംഭവത്തിനുശേഷം ഇറ്റലിയില് ശരീരാവയവങ്ങള് ദാനംചെയ്യുന്ന കാര്യത്തില് നാനൂറുശതമാനം വര്‍ധനയുണ്ടായത്രേ. ഈ വര്‍ധനമൂലം എത്രയോപേരുടെ ജീവിതത്തിലാണു നവജീവനും സന്തോഷവുമുണ്ടായത്.\nനമ്മുടെ നാട്ടില് അവയവദാനം ഏറെ വളരേണ്ടതുണ്ട്. വളരെ എളുപ്പം സാധ്യമാകുന്ന ഒന്നാണു നേത്രദാനം. നേത്രദാനംവഴി എത്രയോ മനുഷ്യരുടെ ജീവിതത്തിലേക്കാണ് ഇതിനകം വെളിച്ചം കടന്നുവന്നിട്ടുള്ളത്! എന്നാല്, നേത്രദാനത്തിന്റെ കാര്യത്തില്‍പോലും നമ്മുടെയിടയില് അത്രയേറെ അവബോധമുണ്ടായിട്ടുണേ്ടാ?\nഓരോരോ അപകടംമൂലം എത്രയോ പേരാണു നമ്മുടെയിടയില് മരിക്കുന്നത്. ഏറെ ഹൃദയഭേദകമാണ് ഈ അപകടമരണങ്ങള്. ഇവ ഉണ്ടാകാതിരിക്കാന് നമുക്കു സാധിക്കുന്ന എല്ലാ മുന്‍കരുതലുകളും നാം ചെയ്തിരിക്കേണ്ടതുമാണ്. എന്നാല്, അങ്ങനെ ചെയ്തിട്ടും നമുക്ക് അപകടമരണങ്ങളുണ്ടാകുമ്പോള് ആ മരണങ്ങളെക്കുറിച്ചു മാത്രമല്ലാതെ മറ്റുള്ളവരുടെ നന്മയെക്കുറിച്ചുകൂടി ചിന്തിക്കാന് നമുക്കു സാധിക്കുമോ?\nതങ്ങളുടെ ഏകപുത്രന് മരിച്ചപ്പോള്‍പോലും ആ പുത്രന്റെ മരണം വെറും നഷ്ടത്തില് കലാശിക്കാതെ മറ്റു മനുഷ്യരുടെ ജീവിതത്തില് ഒരു ലാഭമായി മാറണമെന്നു റെഗ്ഗും മാര്‍ഗരറ്റും കരുതി. അങ്ങനെയാണു ജീവിതത്തില് പ്രതീക്ഷ നശിച്ച പലര്‍ക്കും നിക്കോളാസിന്റെ മരണം പ്രതീക്ഷ പകര്‍ന്നത്.\nനമ്മുടെ ജീവനും നമ്മുടെ മരണവും നമുക്കെന്നതുപോലെ മറ്റുള്ളവര്‍ക്കും ലാഭകരമാക്കാന് പല രീതിയില് നമുക്കു സാധിക്കും. അതിലൊന്നു മാത്രമാണു നമ്മുടെ ശരീരാവയവങ്ങളുടെ ദാനം. ഈ രംഗത്തെ സാങ്കേതികവിദ്യ നമ്മുടെ നാട്ടില് വളരുന്നതിനനുസരിച്ച് മരണംവഴിപോലും നമുക്കു മറ്റുള്ളവരുടെ ജീവിതത്തില് ജീവന് നല്‍കുവാനാകും.